11/03/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/12124. Aprobación bases do XVII Premio “Castelao” de banda deseñada

XVII Premio “Castelao” de banda deseñada Tendo en conta a significación do colectivo que traballa na creación en banda deseñada en Galicia, que é considerado o máis importante do panorama estatal, a Deputación da Coruña, sensible á significación que está a ter este sector da cultura galega, convoca o XVII Premio “Castelao” de banda deseñada, de acordo coas seguintes BASES Primeira.- Poderán participar todas as persoas, maiores de idade, que non fosen premiadas con este premio nos cinco anos anteriores a este, e que presenten narracións en banda deseñada escritas en lingua galega. As obras deberán ser inéditas, non premiadas en ningún outro certame, nin publicadas ou rexistradas, total ou parcialmente. A orixinalidade da obra e a súa autoría xustificarase mediante unha declaración responsable manifestando ser a persoa autora e titular de todos os dereitos. En consecuencia, a Deputación Provincial da Coruña non se fará responsable das posibles denuncias por plaxio ou eventualidade similar que poideran xurdir, recaendo na persoa participante afectada as accións legais que procedan e asumindo, se é o caso, as indemnizacións que poideran corresponder polos prexuízos ocasionados a particulares ou á organización. As persoas participantes terán a obriga de comunicarlle á Deputación a concesión de calquera premio que obteña a obra presentada, no momento en que esta situación se produza, o que dará lugar á súa exclusión do premio. As obras presentadas poderán ser escritas e debuxadas, cada unha delas, por un máximo de dúas persoas autoras (unha como guionista e outra como debuxante). Segunda.- Establécense dous premios, dotados con 6.500 € cada un deles, para cada unha das seguintes categorías: MODALIDADE XERAL: obras dirixidas a todo tipo de lectores. MODALIDADE LIX: obras dirixidas especificamente ao público lector infantil e xuvenil. As obras unicamente poderán presentarse a unha das dúas categorías. Os premios poderán quedar desertos e ser concedidos con carácter ex aequo; neste caso, os seus importes repartiranse proporcionalmente entre as persoas que resulten premiadas. Esta cantidade está suxeita ás retencións legais que lle sexan aplicables. O premio non poderá concederse a título póstumo, sin prexuízo dos dereitos de sucesión que poidan exercerse si a/s persoa/s autora/s falecesen despois do fallo do xurado. A Deputación publicará a/s obra/s premiada/s, reservándose durante un prazo de dezaoito meses, que se contarán dende a data da concesión do premio, os dereitos de editala/s. Ademais entregará á/s persoa/s gañadora/s trinta exemplares. Terceira.- A temática das obras será libre e poderá tratarse dunha historia única ou dun conxunto de historias. As obras presentaranse en soporte dixital, figurando a tamaño final e en resolución de 300 ppp para color, 400 ppp para grises, ou 600 ppp para branco e negro, en soporte USB/CD e formato TIFF Poderán presentarse indistintamente: * Proxectos, que consistirán en un dossier con un mínimo de 16 páxinas rematadas, tamaño A4, formato PDF, e unha sinopse detallada do contido da obra completa, con unha extensión máxima de tres páxinas. * Obras completas, tanto en guión coma en debuxo, en cuxo caso deberán ser orixinais, inéditas e non publicadas, na súa totalidade ou parcialmente. En todo caso, a extensión da obra finalizada terá un mínimo de 48 páxinas. Os orixinais seranlle requiridos as persoas gañadoras para o proceso de edición e de preparación da exposición. No caso de proxectos, terán un prazo de 6 meses, dende a data de concesión do premio, para entregar a obra completa. A presentación farase en formato dixital, por medio dun USB/CD que incluirá na carátula a seguinte inscrición: XVII Premio “Castelao” de banda deseñada, a categoría na que se presenta, o título da obra/proxecto ou o seu lema. A obra será presentada baixo o sistema de plica, polo que a obra será enviada achegada dun sobre á parte; no exterior do sobre figurará o título da obra e o lema ou pseudónimo da/s persoa/s autora/s; no interior incluirase a documentación seguinte: - copia do documento de identidade. - enderezo, teléfono de contacto e correo electrónico. - breve currículo. - declaración responsable manifestando ser a/s persoa/s autora/s e titular/es de todos os dereitos. - declaración expresa de que a obra é inédita e que non foi premiada, ata a data da súa presentación, en ningún outro certame ou premio. - escrito de cesión dos dereitos de edición da obra (incluídos os de publicación, distribución e explotación) por un prazo de dezaoito meses desde a data de concesión definitiva do premio. - declaración de consentimento expreso para o tratamento dos datos persoais que constan na solicitude para a participación no XVII Premio “Castelao” de banda deseñada de conformidade co establecido na Lei Orgánica 3/2018, de 5 de decembro de Protección de Datos Persoais e garantía dos dereitos dixitais. No caso de autoría conxunta, ademais da documentación anterior, deberá incluírse un documento explícito coa participación de cadaquén e a porcentaxe do premio pactada entre as persoas autoras e asinada por elas. Cuarta.- O prazo de presentación de solicitudes determinarase no anuncio de publicación da convocatoria deste premio no BOP da Coruña, a través do Sistema Nacional de Publicación de Subvencións. As obras ou proxectos xunto coa plica serán enviados a portes pagados á Deputación da Coruña, Avda. Porto da Coruña 2, 15003 A Coruña, indicando no sobre “XVII Premio “Castelao” de banda deseñada “. Quinta.- O xurado estará presidido pola persoa que ocupe a Presidencia da Deputación ou persoa en quen delegue e formarán parte del cinco persoas de recoñecido prestixio no ámbito da banda deseñada, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegue. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, de 1 de outubro, de rexime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sexta.- O xurado actuará en pleno e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas será redactada a acta correspondente. O xurado presentará a súa proposta á Presidencia da Deputación, que é o órgano competente para conceder o premio. O fallo do xurado será inapelable. Terá lugar no segundo semestre de 2022 e será dado a coñecer por medio da páxina web da Deputación; a Deputación resérvase o dereito a cambiar a data se é necesario. Cando os traballos premiados sexan proxectos, a concesión definitiva do premio quedará condicionada a entrega das obras completas e á decisión do xurado, quen verificará que as obras responden á descrición dos proxectos iniciais. Sétima.- Para o pago dos premios terase en conta se os traballos premiados son proxectos ou obras completas, polo que se establece: Proxectos: o pago realizarase en dous prazos: · 40%, en concepto de anticipo, unha vez concedido o premio · 60%, despois de que o xurado verifique que a obra responde á descrición do proxecto premiado Obras completas: o pago realizarase nun único prazo, unha vez concedido o premio. O incumprimento do prazo previsto para a entrega da obra completa suporá a devolución do importe cobrado en concepto de anticipo. Oitava.- Non se devolverán as obras presentadas e non premiadas e, a partir do día seguinte ao da decisión do xurado, serán destruídas. Novena.- A participación nesta convocatoria supón a total aceptación destas bases. Décima.- Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o Premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao Concurso por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. A Coruña, 9 de marzo de 2022 O presidente A secretaria xeral Valentín González Formoso Amparo C. Taboada Gil